**Torshov og Lilleborg menighetsråd, Møtebok**

**Avholdt:** 27.08.2015 kl.18:00-20:00

**Saksnummer:** 46/15 – 54/15

**Tilstede**: Sidsel Nyhagen, Lasse Bjølgerud, Petter Kurseth, Petter N. Dille, Grethe Ryen, Silje Lied, Silje M.K. Nygård, Randi Frøskeland, Tormod Værvågen, Ingvild Nesheim og Tore Laukvik.

**Forfall:**, Inger Johanne Aas, Marit Eikeland og Gunnar Holten.

**Sekretær**: Eli Djupvik

**------------------------------------------------------------------------------------------------------------------------**

Alle vedtak er enstemmig, om ikke annet fremkommer i den enkelte sak.

**Sak MR 46/15** Innkalling og dagsorden

 **Vedtak:** Godkjent.

**Sak MR 47/15** Møtebok for menighetsrådet 10. juni

**Vedtak:** Godkjent.

**Sak MR 48/15** Kirkevalget

Status valglokaler, valgfunksjonærer, opptellingskorps, valgurner, plakater, stemmesedler, konvolutter, stempel, rigge opp og rigge ned osv. Status forhåndsstemming.

**Vedtak:** Det ble redegjort for status og satt opp liste over valgfunksjonærene og tellekorps. Når lokalene er besiktiget og vi får avtale om når vi kan komme for å rigge til meldes dette til rådets medlemmer slik at de kan bidra.

**Sak MR 49/15** Vedlikeholdsbehov i Torshov kirke

Sidsel og Lasse presenterte et forslag til brev som ble diskutert i møtet. Se vedlagt brev.

**Vedtak:** Brevet sendes KFIO. Menighetsrådet ber KFIO innstendig om en grundig gjennomgang av Torshov kirke i løpet av året for å sette i gang rehabiliteringsarbeider så snart som mulig.

Lasse Bjølgerud oppnevnes til å følge opp saken.

**Sak MR 50/15** Forsikring av menighetsrådsansatte, innbo og løsøre

Det vises til sak MR 25/15.

Det er arbeidsgivers ansvar å ha yrkesskadeforsikring for sine ansatte. For menighetsrådet gjelder dette tre ungdomsledere, ekstra renholder og en frivillig. Samlet årspremie ca kr 700,-

Når det gjelder forsikring av glassmaleriene i Torshov kirke er vi dekket av Oslo forsikring når skadeomfanget overstiger kr 300.000,-

Årspremie for forsikring av innbo og løsøre i våre to kirker (inntil kr 300.000) er kr 900,- I tillegg anbefales egen forsikring på flygelet i Torshov kirke, årspremie kr 1590,-

**Vedtak:** Menighetsrådet tegner yrkesskadeforsikring med årspremie kr 700,-, forsikring av innbo og løsøre med årspremie kr 900,- og ekstra forsikring på flygelet i Torshov med årspremie kr 1590,-

**Sak MR 51/15 Våre tomme lokaler i Torshov kirke**

Det vises til sak MR 46/15. Arbeidsgruppen har hatt et møte og vært i kontakt med kirkevergen. Vi har også mottatt en søknad fra en norsk-vietnamesisk menighet som ønsker å leie fast i Lilleborg kirke.

**Vedtak:** Arbeidsgruppen jobber videre med kartlegging av migrantmenigheter som ønsker faste lokaler, dette i dialog med kirkevergen. Vi ønsker å tilby årsleie.

Den norsk-vietnamesiske menigheten besvares med at de er en av disse.

**Sak MR 52/15** Orientering om AU-vedtak

**Sak AU 08/ 15:** Orgelet i Torshov kirke

I løpet av sommeren har orgelet i Torshov kirke blitt akutt dårligere. Et par toner har hengt seg opp, og det er mange funksjoner som ikke virker lenger. Dette er videreformidlet til KFIO. Som en gave til menigheten ble det i februar i år utarbeidet en statusrapport av Stein Johannes Kolnes. Rapporten ble oversendt KFIO.

**Vedtak:** Menighetsrådet ber KFIO om å få et digitalt orgel på plass (midlertidig) så snart som mulig. (Det skal være vigsel i Torshov kirke 22.08. og Nystedt konsert 06.09.)

**Sak AU 09/15:** Økonomisk garanti ang besøket fra Jerusalem og deltakelse i Kirkeuka for fred i Israel og Palestina

**Vedtak:** Menighetsrådet garanterer for kostnadene knyttet til besøket fra vår vennskapsmenighet i Jerusalem (flyreise, overnatting og mat) med inntil kr 20.000,-

Det bevilges kr 2500,- til snitter på kirkekaffen 23.08.2015.

Menighetsrådet garanterer for kostnadene knyttet til vår deltakelse i Kirkeuka for fred i Israel og Palestina (leie av film og lokaler) med inntil kr 6000,- (Det er søkt om støtte fra Kirkerådet og Kirkens Nødhjelp.)

**Sak AU 10/15:** Utleievilkår forde faste korene i våre kirker

I påvente av vedtak fra KFIO ang andel av leieinntekter fra kirkerommene, og sammenlignbare vilkår i våre kirker justeres utleievilkårene for høsten i Torshov kirke.

**Vedtak:** Med virkning fra 01.08.2015 justeres utleievilkårene for de faste korene i Torshov kirke. Leien settes til kr 300 pr gang. Det forventes også deltakelse i to gudstjenester pr semester uten vederlag. Det varsles at leien vil bli ytterligere justert fra 01.01.2016.

**Sak AU 11/15:** Cellist søker om øvingslokale mot spilling i gudstjeneste

**Vedtak:** Søknaden avslåes pga liten kapasitet på øvingslokaler for våre kirkemusikere.

**Sak AU 12/15:** Flytting av AU fra 15.10. til 12.10.

**Vedtak:** AU flyttes fra 15.10. til 12.10. pga sokneprestens studiedager

**Sak MR 53/15** Orienteringssaker

* Orientering fra Fellesrådet
* Orientering om vennskapsmenighetene
	+ Situasjonen i Sør-Sudan er verre enn på lenge. President Salva Kiir Mayardit har underskrevet fredsavtale.
	+ Program for besøk fra Jerusalem 21.-26. aug ble lagt fram
	+ Vår deltakelse Kirkeuka for fred i Israel og Palestina: visning av den Oscar-nominerte filmen «The Wanted 18» på Ringen kino onsd 23.09. kl 18.00 med påfølgende panel bestående av Erling Rimehaug, Gudrun Berteussen og Gjermund Granheim.
* Orientering fra stab
	+ Status diakonstillingen: Bente Krogsrud tiltrådde mand 17. aug.
	+ Status vikar for trosopplæringsleder: det jobbes videre med saken
	+ Menighetsprest Dag Iversen skal ha permisjon i des, jan og feb.
* Orientering fra trosopplærer
	+ Budsjettet revideres til uka, er fremdeles stramt
	+ Mye skjer i SPLITS (ministranter, tårnagent, kor osv)
	+ Tett samarbeid mellom trosopplæringslederne i SPLITS
* Offerliste høsten 2015 i våre to kirker ble lagt fram
* Høstens arrangement i menigheten:
	+ Minne-konsert Knut Nystedt sønd 6. sept kl 19.00 i Torshov kirke
	+ Formiddagstreff 21. sept, 12. okt, 19. nov og 7. des
	+ Salmekveld onsd 7. okt i Torshov kirke
	+ Tro møter tro. Jødiske, kristne og muslimske fortellinger. Mand 26. okt kl 18.30 i Lilleborg kirke
	+ Filosofisk jazzkonsert med Christine Lingaas. Onsd 21. okt kl 19.00 i Torshov kirke
	+ Høstkonsert «Missa brevis». Sønd 8. nov kl 17.00 i Torshov kirke
	+ Menighetskveld: Berit Thorbjørnsrud presenterer boken «De kristne i Midtøsten» mand 9. nov kl 19.00 i Torshov kirke

**Sak MR 54/15** Eventuelt

* Vår forespørsel om navnsetting av plassen utenfor Torshov kirke og kirkeparken til Knut Nystedtsplass følger Sidsel Nyhagen opp overfor bydelen.

Sidsel Nyhagen Lasse Bjølgerud Petter Kurseth

Petter N. Dille Grethe Ryen Silje Lied

Silje M.K. Nygård Randi Frøskeland Tormod Værvågen

Ingvild Nesheim Tore Laukvik.